दिल्ली के बुराड़ी ग्राउंड में चल रही परियोजना का निरीक्षण करने पहुंचे मुख्यमंत्री अरविंद केजरीवाल। देश की राजधानी दिल्ली में पीने के पानी की काफी बड़ी किल्लत रहती है। साथ ही बारिश के दौरान और कई बार बिना बारिश के भी गंदे नालों का पानी ओवरफ्लो रहता है। उस गंदे पानी को डालने की जगह तक नहीं मिलती। लोगों के घरों और सड़कों में गंदा पानी लबालब भर जाता है। इन सभी समस्याओं के निदान के लिए दिल्ली सरकार बुराड़ी ग्राउंड में एक बड़ा प्रोजेक्ट लगा रही है जिसकी कीमत 500 करोड़ से ज्यादा है। यह गंदे नालों का पानी ट्रीट किया जाएगा और उसके बाद कई किलोमीटर दूर यमुना में ले जाकर उस पानी को पीने लायक बनाकर यमुना में फिर दोबारा छोड़ा जाएगा। इसके बाद वह पानी फिर यमुना में फिल्टर होगा। इसके बाद वजीराबाद प्लांट में उस पानी को दोबारा फिर ट्रीट किया जाएगा तभी वह पीने के लिए घरों में पहुंचेगा। वैसे इस ट्रीटमेंट प्लांट जो विदेशी तकनीक पर बनाया जा रहा है उसमें जो पानी ट्रीट होता है वह सीधे पीने लायक तैयार होता है। सिंगापुर की टेक्नोलॉजी पर यह ट्रीटमेंट प्लांट बनाया जा रहा है। इस ट्रीट के बाद गंदे नाले का पानी इंसान सीधे पी सकता है लेकिन दिल्ली के मुख्यमंत्री अरविंद केजरीवाल का कहना है कि कई बार कोई मशीन खराब हुई तो पानी इतना दूषित होता है कि इंसान बीमार हो सकता है। इसलिए किसी भी तरह का रिस्क न हो । ट्रीट किए हुए पानी को दोबारा यमुना में डाला जाएगा जिससे यमुना का पोलूशन कम होगा गंदे नाले जो यमुना में गिरते हैं उनका भी समाधान हो जाएगा।